Spanning verhoog in Kenia na verkiesing | Die Vryburger
Spanning verhoog in Kenia na verkiesing
Die verkiesingskommissie in Kenia was nog besig om die finale uitslag van die algemene verkiesing te bepaal toe die leier van die opposisieparty reeds geëis het dat hy die verkiesing gewen het.
Die leier, Raila Odinga, het herhaaldelik gesê daar is gepeuter met die tel van stemme, en met die korrekte syfers sal gevind word dat hy die oorwinnaar is.
Intussen het die verkiesingsagentskap 'n amptelike uitslag bekendgemaak nadat al die stemme getel is, en daarvolgens het Uhuru Kenyatta van die regerende party die verkiesing gewen.
Volgens die verkiesingskommissie het die National Super Alliance as opposisie 'n groot agterstand getoon, maar kort na die aankondiging het die eerste gewelddadige protesoptogte begin waarin minstens 18 gedood is en talle ernstige beserings opgedoen het.